Véronique Linster

D'Véronique Linster, gebuer den 13. Juni 1968, ass eng fréier lëtzebuergesch Liichtathleetin an Olympionickin.D'Véronique Linster op der Websäit vu sports-reference.com

 KarriärGricius, Pierre. Luxemburger Sportlerinnen bei den olympischen Spielen 1924 - 2012. Luxembourg: Conseil national des femmes, 2013. Print. S. 62-63. ISBN 978-2-9599734-5-1 
D'Véronique Linster huet hir Sportskarriär am Sprint a Wäitsprong an der Spora ugefaangen, wou se 1982 hir éischt Lizenz krut. Wärend hirem Studium zu Léiwe fir Sportprofessesch ze ginn, huet si sech ëmorientéiert an huet Siwekampf gemaach (an deem se zäitweis de Landesrekord gehalen huet) an duerno huet se Hürdensprint gemaach.

Si huet 1994 op der Liichtathleetik-Europameeschterschaft zu Helsinki an 1995 op der Weltmeeschterschaft zu Göteborg matgemaach. An der Preparatioun fir d'Olympesch Summerspiller 1996 zu Atlanta hat si Problemer fir d'COSL-Norm vun 13''40 fir 100-m-Hürden z'ënnerbidden. Si gouf schlussendlech qualifizéiert, obwuel hir eng Honnertstelsekonn gefeelt huet.

D'Véronique Linster koum zu Atlanta ënner 44 Konkurrentinnen aus 28 Natioune mat enger Zäit vun 13''47 an der Serie op d'Plaz 6 a war domat eliminéiert.
+Internationale PalmarèsJoerManifestatiounStad / LandPlazKompetitiounZäit1985Spiller vun de klenge LännerSerravalle, 2.4 × 100 m Staffel49.291989Spiller vun de klenge LännerNikosia, 3.4 × 100 m Staffel48.281993Spiller vun de klenge Länner3.100 m12.253.100 m Hürden14.421994Jeux de la francophonieBondoufle, 9.100 m Hürden13.61Liichtathleetik-EMHelsinki, 26.100 m Hürden13.681995Spiller vun de klenge LännerLëtzebuerg, 1.100 m11.802.100 m Hürden13.45Liichtathleetik-WMGöteborg, 30.100 m Hürden13.741996Olympesch SpillerAtlanta, 36.100 m Hürden13.471997Liichtathleetik-Hale-WMParäis, 21.60 m Hürden8.37

 Beruff a Privates 
Vu September 1995 u war si Sportsproff am LTMA zu Péiteng a vu Mäerz 2014 bis 2022 Presidentin vum Conseil supérieur des sports zu Lëtzebuerg.

D'Véronique Linster ass mam Basketballspiller Frank Arendt bestuet; d'Koppel huet zwee Bouwen(Stand: 2008).

 Kuckt och 

 Um Spaweck 
 Was wurde eigentlich aus... Véronique Arendt-Linster, In: Revue, nº (10.04.2002), p. 28.

Kategorie:Gebuer 1968
Kategorie:Lëtzebuergesch Leefer
Kategorie:Lëtzebuergesch Olympionicken